Diari Oficial de la Generalitat Valenciana


Sumari del DOGV 5648, del 27-11-2007 (2007/14837)

RESOLUCIÓ de 24 de setembre de 2007, del secretari autonòmic de Cultura, per la qual es resol el concurs públic convocat per l'Orde de 18 de maig de 2007, de la Conselleria de Cultura, Educació i Esport, per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana (DOCV número 5.525, d'01.06./2007).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14132


Data del document
:   24-09-2007

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública
    * manifestació cultural
    * associació
    * suport econòmic

RESOLUCIÓ de 24 de setembre de 2007, del secretari autonòmic de Cultura, per la qual es resol el concurs públic convocat per l'Orde de 18 de maig de 2007, de la Conselleria de Cultura, Educació i Esport, per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana (DOCV número 5.525, d'01.06./2007). [2007/14927]  
Convocat per l'Orde de 18 de maig de 2007 de la conselleria de Cultura, Educació i Esport un concurs públic per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana (DOCV núm. 5.525, d'01.06.2007), vista l'acta de la comissió avaluadora establida en la base quarta de l'annex I de la dita orde, que va ser objecte de recurs amb data 24 de setembre de 2007, i d'acord amb la delegació efectuada pel conseller de Cultura, Educació i Esport, arreplegada en la disposició final primera de la mateixa orde, resolc:  
Primer  
Concedir una ajuda per un import de 25.500 euros (vint-i-cinc mil cinc cents mil euros) a favor del sol·licitant següent, per a la fira indicada a continuació:   
- G.M. Publicidad, SL, amb CIF B-46426573, per a l'organització del certamen «València Art 2007».  
La dotació econòmica de l'ajuda s'ha de fer efectiva a càrrec de l'aplicació pressupostària 14.33.22.748.04.8, codi de línia T6617, del pressupost de la Generalitat per a l'exercici 2007.  
Segon  
Per a efectuar el pagament de l'ajuda, de conformitat amb la base novena de l'orde de referència, el beneficiari haurà de presentar abans del 5 de desembre de 2007 la documentació següent:   
a) Original i fotocòpia dels justificants de les despeses efectuades en relació amb l'organització del certamen.  
b) Memòria explicativa de les activitats realitzades, amb el desglossament de cada una de les despeses fetes.  
Tercer  
Excloure la sol·licitud presentada per Quimerart, C.B., per no ajustar-se a l'objecte establit en la base primera de l'annex I de l'orde de referència, ja que no hi consta acreditada la sol·licitud de l'ajuda per a l'organització d'un certamen o fira d'art que s'haja de celebrar l'any 2007.  
De conformitat amb el que establixen els articles 107, 116 i 117 de la Llei de règim jurídic de les administracions públiques i el procediment administratiu comú i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació.  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 24 de setembre de 2007.- El secretari autonòmic de Cultura, p. d. (Orde de 18 de maig de 2007, DOCV núm. 5525, d'01.06.2007): Rafael Miró Pascual.